
UKMERGĖS RAJONO SAVIVALDYBĖS JAUNIMO REIKALŲ TARYBOS 2026 METŲ VEIKLOS PLANAS
JRT tikslai: 
· nagrinėti su jaunimo politika savivaldybėje susijusius klausimus; 
· teikti savivaldybės institucijoms ir įstaigoms pasiūlymus dėl jaunimo politikos, jos įgyvendinimo ir su tuo susijusių teisės aktų projektų; 
· stiprinti Savivaldybės institucijų, įstaigų ir jaunimo bei su jaunimu dirbančių organizacijų bendradarbiavimą. 

JRT funkcijos: 
· renka ir analizuoja informaciją apie jaunimo politikos įgyvendinimą Savivaldybės institucijose bei įstaigose, kitą informaciją, susijusią su jaunimu; 
· inicijuoja Savivaldybės jaunimo politikos padėties, jaunimo poreikių tyrimus ir jaunimo politikos kokybės vertinimą; 
· analizuoja užsienio valstybių patirtį, sprendžiant jaunimo politikos klausimus, ir teikia pasiūlymus bei rekomendacijas Savivaldybės tarybai dėl bendradarbiavimo su užsienio šalių institucijomis galimybių; 
· teikia pasiūlymus Savivaldybės tarybai, jos komitetams ar komisijoms dėl jaunimo politikos plėtros Savivaldybėje krypčių; 
· teikia pasiūlymus Savivaldybės tarybai, jos komitetams ar komisijoms dėl teisės aktų projektų, susijusių su jaunimo politikos įgyvendinimu Savivaldybėje, parengimo ir (ar) pakeitimo, įskaitant Savivaldybės strateginį veiklos planą ir strateginį plėtros planą; 
· dalyvauja rengiant ilgalaikius strateginius jaunimo politikos plėtros ir įgyvendinimo planus; 
· teikia rekomendacinio pobūdžio siūlymus Savivaldybės administracijai dėl jaunimo politikos įgyvendinimo priemonių finansavimo; 
· teikia pasiūlymus Savivaldybės įstaigoms, dirbančioms su jaunimu, dėl jaunimo politikos įgyvendinimo; 
· užtikrina jaunimo dalyvavimą, sprendžiant Savivaldybės jaunimo politikos klausimus; 
· bendradarbiauja su Savivaldybės jaunimo reikalų koordinatoriumi jaunimo politikos įgyvendinimo Savivaldybėje klausimais;
· ne rečiau kaip kartą per metus teikia savo veiklos ataskaitą Savivaldybės tarybai. 

Pagrindiniai kokybiškos JRT veiklos principai, kuriais turėtų būti vadovaujamasi: 
· aktyvaus įsitraukimo – jaunimas ir kitos suinteresuotos šalys įsitraukia ir aktyviai dalyvauja svarstant, priimant ir įgyvendinant sprendimus apie savivaldybėje vykdomas programas ir priemones; 
· aktyvaus domėjimosi – į SJRT deleguoti atstovai domisi jaunimo politikos įgyvendinimo klausimais, turi arba siekia įgyti žinių ir patirties įvairiose jaunimo politikos įgyvendinimo srityse; 
· tinkamo atstovavimo – SJRT atstovai reprezentuoja įvairias su jaunimo politikos įgyvendinimu susijusias veiklos sritis, jaunimo atstovai – įvairias jaunimo grupes, o su jaunimu susiję klausimai visada sprendžiami derinant su jaunimu, jaunimo organizacijų atstovais; 
· bendravimo ir bendradarbiavimo – savivaldybės institucijos, įstaigos ir organizacijos bendrauja ir bendradarbiauja tarpusavyje sprendžiant jaunimo klausimus, skatinamas tarpžinybinių ir tarpinstitucinių tinklų kūrimas (-is); 
· efektyvumo ir rezultatyvumo – įgyvendinamos priemonės ir programos jaunimui orientuojamos į kokybę ir pokyčius; 
· įrodymais grįstos jaunimo politikos įgyvendinimo – sprendimai priimami remiantis turimais faktais ir pagrįstomis žiniomis;
· skaidrumo ir atvirumo – savivaldybės jaunimas ir visuomenė yra reguliariai informuojami apie SJRT veiklą ir jos organizavimą, jaunimui aktualių klausimų svarstymą. 
	Eil. Nr. 
	Veikla 
	Įgyvendinimo terminas 

	1. 
	JRT posėdžių organizavimas (bent 1 į ketvirtį).
	I-IV ketv. 

	2.
	JRT veiklos planavimas (metinės veiklos ataskaitos ir veiklos plano rengimas).
	I ketv. 

	3.
	JRT išvažiuojamojo posėdžio organizavimas į Ukmergės rajono savivaldybės visuomenės sveikatos biurą.
	II-III ketv.

	4. 
	JRT narių dalyvavimas savivaldybės darbo grupėse, komisijose, komitetuose, tarpinstituciniuose pasitarimuose.
	I-IV ketv. 

	5. 
	Siūlymų, rekomendacijų jaunimo politikos įgyvendinimo klausimais teikimas savivaldybės administracijai ir tarybai (bent 1 per metus).
	I-IV ketv. 

	6. 
	JRT narių dalyvavimas mokymuose, konsultacijose, kitose kompetencijas ir žinias stiprinančiose veiklose.
	I-IV ketv. 

	7. 
	Susitikimai su kitų savivaldybių JRT gerosios patirties pasidalinimo klausimais.
	II–IV ketv. 

	8.
	JRT išvažiuojamojo posėdžio organizavimas į VšĮ Jaunimo laisvalaikio centrą.
	III ketv.

	9. 
	Darbo su jaunimu 2026 m. programos įgyvendinimo apžvalga ir siūlymų teikimas 2027 m. 
	Pagal poreikį, visus metus

